नाखून पर अर्धचंद्र : हथेली की उंगलियों के नाखूनों पर दृष्टि डालें तो नाखून के बीच अर्द्धचंद्र दिखाई देते हैं। किसी के अधिक तो किसी के कम या किसी के नहीं भी होते हैं। ये चिह्न कभी भी स्थायी न होकर समयानुसार बढ़ते-घटते रहते हैं। नाखूनों के मूल भाग में सफेद अर्द्धचंद्र दिखाई दे, तो यह चिह्न शुभ होकर जातक की उन्नति की ओर इशारा करते हैं। निकट भविष्य में ऐसे जातक उन्नति पाते हैं। हस्त रेखा विज्ञान के अनुसार अनामिका उंगली के नाखून के बीच तक अर्धचंद्र की आकृति बनने पर मान-सम्मान एवं पुरस्कार मिलता है। इसे छात्रों को प्रतियोगिता परीक्षाओं में मिलने वाली कामयाबी का भी संकेत माना जाता है। सबसे छोटी उंगली, जिसे बुध की उंगली कहा जाता है, के नाखून पर अर्धचंद्र का दिखना व्यापार में उन्नति एवं लाभ का संकेत होता है। तर्जनी अंगुली के नख के मूल में अर्द्धचंद्र हो, तो वह जिस क्षेत्र में भी हो उन्नति पाता है। यदि नौकरी में हो तो पदोन्नति शीघ्र मिलती है। मध्यमा अंगुली नख के मूल में अर्द्धचंद्र दिखे, तो जातक को कहीं-न-कहीं से अकस्मात धन मिलेगा। मशीनी कार्य में उसे लाभ भी होगा। छोटी उंगली के नख मूल में अर्द्धचंद्र दिखाई दे, तो वह जातक व्यापार के क्षेत्र में उन्नति पाने वाला होता है। उसे भविष्य में मान-सम्मान अवश्य मिलता है। अर्द्धचंद्र ज्यादा से ज्यादा मध्य नाखून में एक जैसा होना भी फलदायी होता है।